
Text rozhodnutia
Súd: Krajský súd Bratislava Spisová značka: 7Co/143/2016 Identifikačné číslo súdneho spisu: 1415200225 Dátum vydania rozhodnutia: 23. 11. 2018 Meno a priezvisko sudcu, VSÚ: JUDr. Blanka Podmajerská ECLI: ECLI:SK:KSBA:2018:1415200225.1 Uznesenie Krajský súd v Bratislave v senáte zloženom z predsedníčky senátu JUDr. Blanky Podmajerskej a členov senátu JUDr. Mariany Harvancovej a Mgr. Adely Unčovskej, v právnej veci žalobcu: AB 1 B.V., registračné číslo: 560 07 043, so sídlom Strawinskylaan 933, Amsterdam, PSČ 1077XX, Holandské kráľovstvo, zast. Advokátska kancelária GOLIAŠOVÁ GABRIELA s.r.o., so sídlom 1.mája 173/11, 911 01 Trenčín, IČO: 47 234 679, proti žalovanému: I. L., M.. XX.X.XXXX, A. Q. Q. - B. F., A..Č.. Ú. na F. A. G. P. J. Ú. na F.G. F., Y. XX/XXX, XXX XX C., o zaplatenie 454,50 eur s príslušenstvom, na odvolanie žalobcu proti rozsudku Okresného súdu Bratislava IV zo dňa 11.11.2015, č.k. 8C/19/2015-62, jednomyseľne takto r o z h o d o l : V odvolacom konaní vedenom na Krajskom súde v Bratislave pod sp. zn. 7Co/143/2016 sa namiesto pôvodného žalobcu: AB 1 B. V., registračné číslo: 560 07 043, so sídlom Strawinskylaan 933, Amsterdam, PSČ 1077XX, Holandské kráľovstvo, p o k r a č u j e s jeho právnym nástupcom: AB 2 B. V., registračné číslo: 572 79 667, so sídlom Strawinskylaan 933, Amsterdam, PSČ 1077XX, Holandské kráľovstvo. o d ô v o d n e n i e : 1. Napadnutým rozsudkom súd prvej inštancie žalobu žalobcu o zaplatenie sumy 454,50 eur s príslušenstvom zamietol (výrok I) a žalovanému nepriznal náhradu trov konania ( výrok II). 2. Proti rozhodnutiu súdu prvej inštancie podal v zákonnej lehote odvolanie žalobca, žiadajúc, aby odvolací súd napadnutý rozsudok súdu prvej inštancie zmenil tak, že žalobe vyhovie a prizná mu nárok na náhradu trov konania. 3. Podľa § 64 veta prvá zákona č. 160/2015 Z. z. Civilný sporový poriadok (ďalej len „C.s.p.“ alebo „Civilný sporový poriadok“), ak strana zanikne počas konania skôr, ako sa konanie právoplatne skončilo, súd rozhodne, že v konaní pokračuje s jej právnym nástupcom. 4. Podľa § 65 ods. 1 C.s.p. <https://www.slov-lex.sk/pravne-predpisy/SK/ZZ/2015/160/>, právny nástupca podľa § 63 a 64 prijíma stav konania ku dňu zániku procesnej subjektivity svojho predchodcu. 5. Podľa § 65 ods. 2 C.s.p. <https://www.slov-lex.sk/pravne-predpisy/SK/ZZ/2015/160/>, procesné lehoty sa zánikom procesnej subjektivity prerušujú. 6. Podľa § 65 ods. 3 C.s.p. <https://www.slov-lex.sk/pravne-predpisy/SK/ZZ/2015/160/>, právnemu nástupcovi podľa odseku 1 začne plynúť nová procesná lehota doručením uznesenia podľa § 63 alebo § 64. 7. Z pripojeného spisu Okresného súdu Bratislava IV sp.zn. 9Csp/47/2016 ako aj z rozhodovacej činnosti (§ 186 ods. 1 C.s.p.) odvolací súd zistil, že ku dňu 18.10.2016 došlo k zániku žalobcu v dôsledku zlúčenia spoločnosti žalobcu AB 1 B. V., registračné číslo: 560 07 043, so sídlom Strawinskylaan 933, Amsterdam, PSČ 1077XX, Holandské kráľovstvo, so spoločnosťou AB 2 B. V., registračné číslo: 572 79 667, so sídlom Strawinskylaan 933, Amsterdam, PSČ 1077XX, Holandské kráľovstvo, ktorá sa stala právnym nástupcom žalobcu. 8. Z uvedeného dôvodu odvolací súd rozhodol o pokračovaní v konaní s právnym nástupcom pôvodného žalobcu so zachovaním plnomocenstva udelenému advokátovi pôvodným žalobcom v súlade s § 33b ods. 2 druhá veta zákona č. 40/1964 Zb. Občiansky zákonník, podľa ktorého zánikom právnickej osoby, ktorá je splnomocnencom alebo splnomocniteľom, zaniká plnomocenstvo len vtedy, ak jej práva a záväzky neprechádzajú na inú osobu. 9. Vzhľadom na vyššie uvedené odvolací súd bude v konaní pokračovať na strane žalobcu so spoločnosťou AB 2 B. V., registračné číslo: 572 79 667, so sídlom Strawinskylaan 933, Amsterdam, PSČ 1077XX, Holandské kráľovstvo tak, ako je uvedené vo výroku tohto uznesenia. 10. Toto rozhodnutie bolo prijaté senátom Krajského súdu v Bratislave pomerom hlasov 3:0 (§ 393 ods. 2 C.s.p.). Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1415200225.1 (dáta aktuálne k 4. 11. 2026). Záväzné je znenie zverejnené súdom.




